|  |  |
| --- | --- |
| Description: Description: grb.TIF | Република Сeрбия  Автономна Покраїна Войводина  **Покраїнски секретарият за образованє, предписаня, управу**  **и национални меншини – национални заєднїци**  Булевар Михайла Пупина 16, 21000 Нови Сад  Т: +381 21 487 41 83; 487 48 67  Ф: +381 21 456 977  Ounz@vojvodinа.gov.rs |

Число: 128-451-763/2016-01 Датум: 04. 03. 2016. року

На основи члена 3. Правилнїка о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за софинансованє програмох и проєктох у обласци моцнєня язичних компетенцийох школярох основних школох у АП Войводини («Службени новини АПВ“, число 9/16), а у вязи зоз Покраїнску скупштинску одлуку о буджету Автономней Покраїни Войводини за 2016. рок («Службени новини АПВ“, число 54/15), Покраїнски секретарият за образованє, предписаня, управу и национални меншини - национални заєднїци, розписує

### КОНКУРС

**ЗА СоФИНАНСованє ПРОГРАМох И ПРОєКТох у ОБЛАСцИ моцнєня язичних компетенцийох школярох ОСНОВНих школох У ап войводини за 2016. рок**

Конкурс ше розписує за софинансованє програмох и проєктох у обласци моцнєня язичних компетенцийох школярох основних школох у Автономней Покраїни Войводини.

1. РОЗПОДЗЕЛЬОВАНЄ СРЕДСТВОХ

Конкурс ше розписує на вкупну суму **470.000,00 динари**, за програми и проєкти у обласци моцнєня язичних компетенцийох школярох основних школох у Автономней Покраїни Войводини.

Средства ше додзелює за софинансованє програмох и проєктох у обласци моцнєня язичних компетенцийох школярох основних школох у Автономней Покраїни Войводини, хтори окреме наменєни за:

- орґанизацию и реализацию медзиокружних змаганьох зоз знаня язика (мадярски, румунски, словацки, руски и горватски язик) и язичней култури за школярох основних школох, хтори ше образую на мацеринским язику.

1. УСЛОВИЯ И ПРАВИЛА КОНКУРСУ
2. Право участвовац на конкурсу маю основни школи, домашнї змаганя, зоз шедзиском на териториї Автономней Покраїни Войводини, и то за орґанизацию и реализацию медзиокружних змаганьох зоз знаня язика (мадярски, румунски, словацки, руски и горватски язик) и язичней култури за школярох основних школох, хтори ше образую на мацеринским язику.
3. Поднєшени прияви розпатра Комисия хтору менує покраїнски секретар за образованє, предписаня, управу и национални меншини – национални заєднїци (у дальшим тексту: покраїнски секретар).
4. Нєблагочасни и нєподполни прияви, прияви хтори нє поднєсли овласцени особи, як и прияви хтори нє предмет конкурса Комисия нє будзе розпатрац.
5. При одлучованю о додзельованю средствох до огляду ше будзе брац критериюми яки дефиновани зоз Правилнїком о додзельованю буджетних средствох Покраїнского секретарияту за образованє, предписаня, управу и национални меншини - национални заєднїци за софинансованє програмох и проєктох у обласци моцнєня язичних компетенцийох школярох основних школох у АП Войводини:

* Одвит на тему проєкту (цилї и активносци проєкту у складзе зоз приоритетами конкурсу, цилї проєкту ясни, конкретни и витворлїви, активносци реални и адекватни за посцигованє цильох),
* Уплїв предложеного проєкту (велькосц цильней ґрупи, ступень уключеносци цильней ґрупи хторей проєкт наменєни, видлївосц проєкту, отримуюцосц резултатох проєкту),
* Компетентносц предкладача и потерашнє искуство (потерашнї искуства у реализациї проєктох хтори доприноша унапредзеню образовно-воспитней роботи).

1. Покраїнски секретарият за образованє, предписаня, управу и национални меншини – национални заєднїци (у дальшим тексту: Секретарият) затримує право од подношитeля прияви, по потреби, вимагац додатну документацию и информациї, односно за додзeльованє средствох одредзиц виполньованє додатних условийох.
2. Прияви и приложену документацию ше подношительом нє враца.
3. Ришенє о розподзельованю средствох приноши покраїнски секретар, на основи предкладаня Комисиї.
4. Ришенє покраїнского секретара конєчне и процив нього нє мож уложиц правни лїк.
5. Резултати Конкурса ше обявює на сайту Секретарияту, при чим Секретарият нє ма обовязку обгрунтовац свойо одлуки.
6. Зоз подношителями приявох хторим средства одобрени, Секретарият заклюучи контракт о софинансованю активносцох на основи хторого средства буду виплацени.

1. СПОСОБ АПЛИКОВАНЯ
2. **Термин за подношенє приявох 31.03.2016. року.**
3. Прияви ше подноши лєм на конкурсних формуларох Секретарияту.
4. Конкурсну документацию мож превжац од **07.03.2016. року** на web адреси Секретарияту: [www.puma.vojvodina.gov.rs](http://www.puma.vojvodina.gov.rs)
5. Зоз прияву ше обовязно подноши копиї шлїдуюцих документох:

* фотокопию потвердзеня о порцийним идентификацийним чишлє
* фотокопию потвердзеня о реґистрациї при компетентним орґану.

1. Прияви на Конкурс ше подноши на сербским язику або на язику/бешеди националней меншини - националней заєднїци хтори ше службено хаснує у Автономней Покраїни Войводини.
2. Прияви ше подноши особнє, з придаваньом на писарнїци покраїнских орґанох покраїнскей управи у Новим Садзе (будинок **Покраїнскей влади)** або ше их посила по пошти на адресу:

Покраїнски секретарият за образованє, предписаня, управу и национални меншини – национални заєднїци

21000 Нови Сад

Булевар Михайла Пупина 16

*ЗОЗ НАЗНАЧЕНЬОМ: ЗА КОНКУРС ЗА СоФИНАНСовАнє ПРОГРАМох И ПРОєКТох у ОБЛАСцИ моцнєня язичних компетенцийох школярох ОСНОВНих школох*

*У ап войводини*

ПОКРАїНСКИ СЕКРЕТАР,

Михаль Нїлаш